Einar Idman

Einar Edvard Idman (12. heinäkuuta 1881 Vaasa  – 29. lokakuuta 1954Kuolleita. Helsingin Sanomat, 30.10.1954, s. 2.) oli suomalainen kauppaneuvos (1945), apteekkari ja kosmetiikka-alan yrittäjä. 

Einar Idmanin vanhemmat olivat merikapteeni Johan Edvard Idman ja Hanna Erika Berghell ja puoliso vuodesta 1904 Doris Anna Maria Puustinen. Idman tuli farmaseutiksi 1902, proviisoriksi 1908 ja apteekkariksi 1917, mistä alkaen hän toimi apteekkarina Helsingin Erottajalla. Uransa alkuvuosina 1909–1912 hän työskenteli kemian ja kasvitieteen assistenttina. Suomen farmaseuttisen asioimiston omistaja ja johtaja hän oli 1912–1916, Suomen lääkekasviviljelys- ja keräys -osuuskunnan sekä A. Silfverberg Oy:n johtaja 1915 ja Pohjoismainen kauppakomppania Oy:n johtaja 1917–1918. Idmanilla oli useita alansa luottamustehtäviä.  Hänen yhdessä vaimonsa kanssa jo 1907 perustama Idman & Arvela -yhtiö tuli tunnetuksi kosmetiikka- ja hajuvesialan yrityksenä.Taloudellinen elämä. Oy Idman & Arvela Ab toiminut jo 40 vuotta. Helsingin Sanomat, 20.9.1947, s. 8.

Lähteet

Aiheesta muualla
 Kauppaneuvos Einar Idmanin surujuhla. Helsingin Sanomat, 4.11.1954, s. 8.

Luokka: Suomalaiset apteekkarit
Luokka: Suomalaiset yrittäjät
Luokka: Kauppaneuvokset
Luokka:Vuonna 1881 syntyneet
Luokka:Vuonna 1954 kuolleet